Mandla N

**UMandla Ngcongwane** (owazalwa ngomhlaka-9 kuMbasa 1980) owaziwa kakhulu ngelika **Mandla N.** Ungumqophi  wama filimu aseNingizimu Afrika aphinde abe ngu mlingisi,umculi futhi useke wanqoba nezindondo kuwo lo msebenzi wakhe. Ungumsunguli aphinde abe ngu mqophi wenkampani yokukhiqizwa kwama filimu okuyi Black Brain Pictures. Eminyakeni engaphezu kwamashumi amabili, usekhiqize,waphinde waqopha waze wadlala kweminye imidlalo kumabonakude ethandwa kakhulu kuleli. Engingabala kuyo amahlaya kanye namafilimu,aphinde abambe iqhaza elikhulu  ekukhiqizweni komculo waseNingizimu Afrika.

## Ekukhuleni kwakhe kanye nemfundo yakhe
UMandla N wazalelwa ePimville, eSoweto, eNingizimu Afrika . Wafunda esikoleni samabanga aphezulu eDe La Salle College.  Wabe eseqhubeka wayofunda esikoleni sokukhiqizwa kwamafilimu esibizwa nge AFDA, nokuyilapho afike wagogoda khona ngo-2001 wathola iziqu zakhe.  Ngo nyaka ka 2004, okwakungu nyaka  wakhe wokugcina enyuvesi, wasungula iBlack Brain Pictures.    Impumelelo yakhe eyaba nkulu kwaba yi-sitcom *iCity Ses'La*, lapho adlala khona waba ngu "*Themba Khumalo* ." Lo mdlalo owawuhambisana  kanye ne *Ses'Top La* kwasiza ekumbekeni ebalazweni. 

## Umsebenzi wakhe kanye nemisebenzi abambe kuyo iqhaza

### Ukukhiqizwa kwemidlalo kumabonakude
UMandla N waqala umsebenzi wakhe kaqedisizungu cishe ngonyaka ka-2000. Uneminyaka engaphezu kwamashumi amabili yezindaba embonini. Njengo mkhiqizi wamafilimu osemusha, waphinde wasungula i-Black Brain Pictures. 

Impumelelo yakhe yokuqala eyaba nkulu kwaba ukulingisa,ku mdlalo wamahlaya owawudumile ku-SABC1 i-City Ses'La, edlala umlingiswa ongu  "Themba Khumalo." Lo mdlalo, waqala mphakathi nawo-2000, wasiza ekukhuliseni ikhono lakhe nokwaziwa kwakhe. Ekukhuleni kwakhe nokuqhubeka kwe mpumelelo yakhe, ube esekhiqiza umdlalo okwakuthiwa i-Ses'Top La.Ekuhambeni kwesikhathi ube eseshiya phansi ukukhiqiza ama telenovela wabe esekhiqiza ama filimu kanye ne drama.Imidlalo emikhulu ayikhiqizile engaphansi kwe Black Brain Pictures ngingabala kuyo i-Lockdown,i-DiepCity,kanye ne The Black Door. 

Ngonyaka ka-2023, uMandla N wamemezela ukuthi uzobuyela ekukhiqizeni amahlaya njengaphambilini esafiki kulo mkhakha. Kulokhu wayezokhipha umdlalo owawuzobaneziqephu eziyishumi nantathu zamahlaya (olwalumayelana nesehlukaniso). Lo mdlalo wawuzodlalwa uphinde ubukwe  ku-Mzansi Magic osihloko  esithi Lenyalo Ha se Papadi(umshado akuwona umdlalo).Lo mdlalo wawuzobe umhalalisela ekugubheni iminyaka engu 25 ekulo mkhakha wezikaqedisizungu.  Ngonyaka ka-2024, wathenga isikhungo esasivele sikhona  se-Urban Brew Studios eRandburg wasiqamba kabusha ngokuthi iMedia City. Kuyisakhiwo se-studio  esihlose ukusekela ukukhiqizwa kwamafilimu/kwezika qedisizungu eNingizimu Afrika. 

UMandla N uvule uhlelo lokuqeqesha abantu abasha abanesifiso sokusebeza kwezikaqedisizungu. Loluhlelo ulubiza nge Black Brain Academy.   

Umlando womculo kaMandla waqala ngeqembu elibizwa ngokuthi yiGang of Instrumentals. Ingxenye yomculo yenkampani yakhe, i-Black Brain Music, yakhiqiza i-soundtrack ye-Lockdown.  Ukukhishwa kwayo kwafaka abaculi abavelele engingabala kubo uNelisiwe Sibiya owayecula ingoma esihloko sayo sithi "Mama ka Bafana." UMandla N wachaza lo msebenzi "njengesibusiso" kanye nomsebenzi we-multimedia obalulekile kuye.

Ekhuluma ngefilimu yakhe ethi Piano Love (iphrojekthi azixhase ngayo futhi wayithengisa kaNetflix ) uMandla N ugcizelele ukuthi le filimu yayihlose ukumela "isimo somculo eNingizimu Afrika namuhla." Wadlala nomculi(umrepha) uKwesta kanye nomdansi odume kakhulu uBontle Modiselle ukuqinisekisa ukuthi umdlalo usezingeni eliphezulu futhi uthembekile ekuvezeni amasiko omculo kanye no mdanso.  

## Imithombo yolwazi